CELEX: C2005/182/49
Language: da
Date: 2005-07-23 00:00:00
Title: Sag C-199/05: Anmodning om præjudiciel afgørelse forelagt ved kendelse afsagt den 28. april 2005 af Cour d'Appel de Bruxelles i sagen Europa-Kommissionen mod État belge

23.7.2005   
            
            
               DA
            
            
               Den Europæiske Unions Tidende
            
            
               C 182/26
            
         Anmodning om præjudiciel afgørelse forelagt ved kendelse afsagt den 28. april 2005 af Cour d'Appel de Bruxelles i sagen Europa-Kommissionen mod État belge
   (Sag C-199/05)
   (2005/C 182/49)
   Processprog: fransk
   Ved kendelse afsagt den 28. april 2005, indgået til Domstolens Justitskontor den 9. maj 2005, har Cour d'Appel de Bruxelles i sagen Europa-Kommissionen mod État belge forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 3, stk. 2, i protokol vedrørende De Europæiske Fællesskabers privilegier og immuniteter, hvorefter medlemsstaternes regeringer skal træffe egnede forholdsregler med henblik på eftergivelse eller tilbagebetaling af indirekte skatter og afgifter, fortolkes således, at dets anvendelsesområde omfatter en proportional afgift, der opkræves for domme og retsafgørelser, som afsiges af domstolene og retterne, uanset på hvilket område, og som indeholder en domfældelse eller opgørelse vedrørende pengebeløb eller værdipapirer?
            
         
               2)
            
            
               Skal artikel 3, stk. 3, i protokol vedrørende De Europæiske Fællesskabers privilegier og immuniteter, hvorefter der ikke indrømmes fritagelse for afgifter, skatter og gebyrer, som blot udgør betaling for almennyttige offentlige ydelser, fortolkes således, at en afgift, der efter en retlig procedure pålægges en tabende part, som dømmes til at betale et bestemt beløb, blot udgør betaling for almennyttige offentlige ydelser?